Han eksperimenterte med felene for å få til en kraftigere tone ved å øke tykkelsen på lokket og bunnen. Dette gjorde felene hans svært etterspurte. Men han fikk vel så stort ry for de vakre dekorasjonene på instrumentene. Lakken eller rosemønsteret er neppe overgått hverken før eller senere. Han felte perlemor inn i gripebrett og strengeholder. Perlemor fikk han fra Bøelva som var rik på elveperlemusling.